त्यसैगरी, नेकपा एमालेका सांसद राजेन्द्र पाण्डेले एमाओवादी केन्द्रका अध्यक्ष प्रचण्डलाई भैसी ब्यापारीसँग तुलना गरेर अविश्वास प्रस्ताव उपर आफ्नो मन्तव्य राखे । मंगलबार पनि यस्तै एउटा तुच्छ शब्दको प्रइोग भयो । बाधा अड्काउ पुकाउन आदेशमाथी छलफल गर्न मंगलबार कांग्रेस सांसद सुरेन्द्र चौधरीले पूर्वसभामुख तथा एमाले संसदीय दलका उपनेता नेम्वाङलाई ग्याङको नेता भएको गम्भिर आरोप लगाए । एमाले सांसदले नियमापत्ति जनाए पछि ‘ग्याङ’ शव्द रेकर्डबाट हटाउन सभामुख घर्तिले निर्देशन दिइन् ।
